2010; osades Michael C. Hall, Jennifer Carpenter, Desmond Harrington, Julia Stiles, David Zayas, Lauren Vélez, C.S. Lee, Jonny Lee Miller, Peter Weller  5/10    Eelmise (tõeliselt suurepärase, meisterliku) hooaja lõpu järel olid mu ootused viienda suhtes vist võimatult üles krutitud. Rita tapmine pidi  avama tohutud võimalused, kuidas sarja edasi viia, Dexterit metsikumaks kui kunagi varem muuta, panna ta tegutsema oma võimete piiril - aga kas seriaali kirjutajad olid neljanda hooajaga enda piirid kätte saanud? Dexteri ellu juhatatakse koheselt peale perekonna kaotamist uus blondiin, kes lootustandva esimese-osa-ärakeeramis-valmis-dexteri suudab hetkega maha rahustada, panna unustama Rita mõrva, Dexter on taas ära kodustatud. Rahulik, tõsine, kurvameelne - ei jälgegi huumorimeelega koletisest. Blondiin on  Julia Stilesi mängitud Lumen, keda on vägistanud mitu meest, kes on kurja teinud veel kaheteistkümnele noorele naisele. Lumen palub Dexteri abi ja ühiste vaenlaste abil saavad nad ühte liidetud, armuma pandud. EI! EI! Dexter ei "armunud" ju isegi oma naisesse. Aga olgu, vaataks, kuidas vaenlastega lood. Põhiantikangelaseks on Jordan Chase (Jonny Lee Miller), motivatsiooni-mees, tegelane, kes suudab panna ükskõik keda tegema ükskõik mida. Ta on koondanud enda ümber kamba tüüpe, keda "motiveerib" tüdrukuid  vägistama. Olgu, teguviis on ju vägagi pahaloomuline, aga ei ole usutav, et need tegelased suudaksid midagi taolist korda saata; neil ei ole sisemust. Isegi Jordan Chase'i algne-ego ei suuda teda väga sügavamaks muuta. Positiivse poole pealt peab mainima Peter Welleri Liddyt, kes mõjub siin ainukese tõeliselt halva tegelasena, olgugi et tegemist on kõigest kangekaelse politseinikuga, kes otsib taga "õiglust"; meenutab veidi "Naked Lunch'i"-Wellerit, ehk mõrvarlik-narkarlikult Hea. Tema nuuskimisest tulenevadki  hooaja huvitavamad liinid - mentide omavahelised suhted-klaarimised, sellest aga ei piisa, et olla Dexteri-vääriline "Dexter".   järgmine hooaeg tehakse, loodetavasti on igasugused nutvad naised sealt kadunud.